# HMS Dreadnought

*Za ostale upotrebe, pogledajte HMS Dreadnought (razvrstavanje).*

| HMS Dreadnought
 |
| --- |
|  HMS Dreadnought
 |
| Državna pripadnost: Velika Britanija
 |  |
| Brodogradilište
 | HM Dockyard, Portsmouth
 |
| Kobilica položena
 | 2. listopada, 1905.
 |
| Porinuće
 | 10. veljače, 1906.
 |
| Stavljen u službu
 | 2. prosinca, 1906.
 |
| Povučen iz službe
 | 1919.
 |
| Status
 | izrezan 1923.
 |
| Karakteristike
 |
| Istisnina
 | 18,420 t
 |
| Dužina
 | 161 m
 |
| Širina
 | 25 m
 |
| Gaz
 | 7.9 m
 |
| Pogon
 | 18 Babcock & Wilcox vodocijevna kotla Parsons parne turbine bez reduktora. 22,500 ks (17 MW), 4 propelera
 |
| Brzina
 | 21 čvorova (39 km/h)
 |
| Posada
 | 695 – 773
 |
| Naoružanje
 | 10 x 304.8 mm (5x2) 27 x 76,2 mm 5 x 457 mm torpedni lanseri
 |
| Oklop
 | glavni pojas 100 do 280 mm sredina broda, 64 mm na krajevima palube 75 mm kule 280 mm barbete 280 mm zapovjedni toranj 280 mm
 |

**HMS Dreadnought** je bio britanski bojni brod izgrađen 1906. u brodogradilištu *HM Dockyard*, u Portsmouthu, Engleska. Radi inovativnog dizajna smatra se jednim od najznačajnijih ratnih brodova u povijesti.

Izvršio revolucionaran utjecaj na gradnju ratnih brodova početkom 20. stoljeća. U službu Britanske kraljevske mornarice ušao je 1906. godine i postao je generički pojam za bojne brodove koji su građeni prema njemu (dreadnoughti), dok su se brodovi građeni prema starijoj tehnici nazivali *preddreadnoughti*.

U trenutku pojave HMS *Dreadnoughta* uobičajeni bojni brod težio je oko 15 tisuća tona, imao je mješovito naoružanje (topovi od 229 mm, 279 mm i 305 mm), pogonsko gorivo bio mu je ugljen, a dostizao je brzinu od 17 do 18 čvorova. Zapovjednik Britanske ratne mornarice, admiral John Fisher, u težnji da sačuva britansku premoć na moru, koncipirao je novi bojni brod s nadmoćnim preformansama. Prvi brod završen je ujesen 1906. godine. Imao je deplasman 18.100 tona i bio teže oklopljen od drugih, pokretala ga je parna turbina koja mu je dala veću pouzdanost i manju potrošnju, brzina je dostizala 21 čvor, a svi topovi bili su veliki (305 mm). Takav brod mogao se ravnopravno nositi sa dva protivnička bojna broda.

HMS Dreadnought - profil
Pojava *Dreadnoughta* učinila je da su svi tadašnji bojni brodovi odjednom postali zastarjeli, pa su se sve velike mornarice dale na izgradnju novih brodova sličnih *Dreadnoughtu*.

Do početka Prvog svjetskog rata Velika Britanija je sagradila još 22 broda klase *Dreadnought*, od kojih su posljednji imali deplasman od 25 tisuća tona i bili naoružani topovima od 343 mm. Još deset je proizvedeno između 1914. i 1916. s topovima od 381 mm, a i tri za Čile i Tursku.

Ipak, trka u gradnji brodova učinila je da je prvi *Dreadnought* u Prvom svjetskom ratu već zastario: nedovoljno brz, sa nedovoljnom zaštitom od torpeda i sa pogrešnim rasporedom kupola. Ipak, postao je jedini bojni brod u povijesti koji je izravno potopio podmornicu (njemačku *U-29* 18. ožujka 1915.). Nije sudjelovao u jedinoj velikoj pomorskoj bici u Prvom svjetskom ratu, bitci kod Jyllanda. Izrezan je 1923. godine.

## Galerija

*
*
*
*

## Vanjske veze

* HMS Dreadnought na www.maritimequest.com
* Službena stranica na royal-navy.mod.uk Arhivirano 2007-09-30 na Wayback Machine-u